**Δημιουργία «Διεθνούς Ζώνης Βιομηχανίας και Εμπορίου Θεσσαλονίκης»**

**(Thessaloniki International Industrial & Trade Zone)**

Η Ελληνική οικονομία, μετά από μια δεκαετία συνεχούς ύφεσης, μπορεί να αναταχθεί μόνον μέσω της ανάπτυξης έντονης εξωστρεφούς δραστηριότητας και της προσέλκυσης διεθνών επενδύσεων. Στο πλαίσιο αυτό, **ο Σύνδεσμος Βιομηχανιών Ελλάδος (ΣΒΕ) προτείνει τη δημιουργία «Διεθνούς Ζώνης Βιομηχανίας και Εμπορίου Θεσσαλονίκης» (Thessaloniki International Industrial & Trade Zone) εντός του πολεοδομικού συγκροτήματος Θεσσαλονίκης.**

Το σχετικό θεσμικό πλαίσιο που υφίσταται στη χώρα μας εδώ και δέκα περίπου μήνες, («Ίδρυση και λειτουργία των Ελευθέρων Ζωνών», (Αριθμ. ΔΔΘΕΚΑ Δ 1144720 ΕΞ2018/27-09-2018, ΦΕΚ Β' 4513/15-10-2018) **διευκολύνει σαφώς την υλοποίηση της πρότασης του Συνδέσμου μας.**

****

|  |  |
| --- | --- |
| **Διεθνής επιτυχημένη πρακτική** | **Ζώνες στην ΕΕ και στη «γειτονιά» μας** |
| * 5.000 διεθνείς ζώνες εμπορίου * σε 125 χώρες * >52 εκ. εργαζόμενοι * διακίνηση προϊόντων αξίας >700 δις € * σημαντική συμβολή στην επίλυση του προβλήματος της ανεργίας σε τοπικό επίπεδο | * μια σε Ιταλία και Ιρλανδία * επτά στη Λιθουανία * δυο στην Πολωνία * έξι στη Βουλγαρία * επτά στη Ρουμανία * επτά στη Μολδαβία * είκοσι μια στην Τουρκία |
| **Σκοπιμότητα ίδρυσης** | **Προϋποθέσεις επιτυχίας** |
| * θα διευκολύνει το διεθνές εμπόριο μέσω της Βόρειας Ελλάδας, * θα προσελκύσει ξένα κεφάλαια για επενδύσεις, * θα δημιουργήσει νέες θέσεις εργασίας, μεταφορά τεχνογνωσίας, και, εν τέλει, * θα εισφέρει θετικά στην περιφερειακή ανάπτυξη | * απολύτως σαφές το εργασιακό καθεστώς των εργαζομένων σ’ αυτήν, * ξεκάθαρο «τι μπορεί» και «τι δεν μπορεί» να γίνει εντός της ζώνης, * χωροθέτηση με ρεαλιστικά κριτήρια, * σχεδιασμός με βασικό κριτήριο του τι ζητά η αγορά, και, * απαραίτητη η συμμετοχή του ιδιωτικού τομέα της οικονομίας στον σχεδιασμό, τη χρηματοδότηση και τη διαχείρισή της. |